**JAVNI RAZPIS za dodelitev sredstev za spodbujanje podjetništva v Mestni občini Velenje v letu 2017**

**Datum 28.6.2017**

**Vprašanja in odgovori!**

1. *Kaj se zgodi v primeru, če se v času izvajanja projekta spremeni status podjetja (trenutno je s.p. rad bi ustanovil d.o.o.)?*

**Odgovor:** V kolikor pride do statusne spremembe podjetja/upravičenca in podjetje še vedno izpolnjuje pogoje iz razpisa, o tem obvesti Mestno občino Velenje in z njo sklene novo pogodbo.

1. *Kaj priloži normirani s.p., ki nima ne bilanc, ne izkaza uspeha?*

**Odgovor:** odločbo FURS o normiranih stroških in obračun akontacije dohodnine in dohodnine od dohodka iz dejavnosti.

1. *Kaj priloži s.p., ki je ustanovljen v tem mesecu?*

**Odgovor:** vse zahtevano, razen 9.c bilance stanja, od pogoju, da izpolnjuje ostale pogoje. Podjetje, ki je ustanovljeno po datumu objave razpisa (po 2.6.2017) ne izpolnjuje pogoja, da mora imeti prijavitelj 1 zaposlenega pred objavo razpisa, zato se na ta razpis ne more prijaviti.

1. *Ali se za neupravičene stroške (strošek dela itd) tudi zahtevajo dokazila pri poročilu, če bodo zavedena v prijavnem obrazcu?*

**Odgovor:** Komisija si pridržuje pravico zahtevati dokazila tudi o ostalih stroških.

1. *Ali bodo nepričakovani stroški, ki bodo nujni za izvedbo projekta,  ne bodo pa v tabeli pri prijavi in ne bodo priloženi predračuni, kasneje upravičeni?*

**Odgovor:** Ne.

1. *Za vse stroške ni možno priložiti predračuna (oglaševanje na fb, Google Adwords, nekateri sejmi, ki še nimajo objavljenega cenika). Kaj se v tem primeru predloži kot dokazilo?*

**Odgovor:** Za sejme se lahko priložijo ceniki iz prejšnji let ter napiše obrazložitev, da se višina stroška načrtuje na podlagi izkustvene cene iz preteklih let za podobne storitve. Enako velja za spletno oglaševanje – pisna obrazložitev in utemeljitev višine stroška.

1. *Poslovanje z ZDA – računi so drugačni od naših, na njih ni vseh podatkov kot pri nas (davčna, matična…itd). ali se bodo ti računi upoštevali?*

**Odgovor:** Da. Vendar mora biti iz računa razvidna opravljena storitev , glasiti se mora na upravičenca, roki plačila morajo biti skladni z razpisom.

1. *Kako se določi stopnja sofinanciranja?*

**Odgovor:** stopnja sofinanciranja se izračuna na podlagi upravičenih stroškov iz prijave ter višine zaprošenih sredstev s strani MOV. Ta stopnja se zapiše tudi v pogodbo in na podlagi te stopnje se povrne znesek za upravičene stroške do max višine 4.000 eur.

Pripravila: komisija za razpis